(Návrh)

**Zákon**

z ... 2017,

**ktorým sa mení a dopĺňa zákon č. 336/2015 Z. z. o podpore najmenej rozvinutých okresov a o zmene a doplnení niektorých zákonov v znení zákona**   
**č. 378/2016 Z. z.**

Národná rada Slovenskej republiky sa uzniesla na tomto zákone:

**Čl. I**

Zákon č. 336/2015 Z. z. o podpore najmenej rozvinutých okresov a o zmene a doplnení niektorých zákonov v znení zákona č. 378/2016 Z. z. sa mení a dopĺňa takto:

1. Slová „obce nachádzajúce sa v najmenej rozvinutom okrese, iné právnické osoby a ďalšie subjekty územnej spolupráce1)“ sa nahrádzajú slovami „fyzické osoby – podnikatelia, subjekty územnej spolupráce1) a iné právnické osoby“.

Poznámka pod čiarou k odkazu 1 znie:

„1)§ 13 ods. 1 zákona č. 539/2008 Z. z. o podpore regionálneho rozvoja v znení neskorších predpisov.“.

1. V § 3 ods. 3 písm. b) v prvom bode sa slová „1,6-násobku“ nahrádzajú slovami „1,4-násobok“.
2. § 5 vrátane nadpisu znie:

„§ 5

Rada

(1) Rada je odborným poradným orgánom vedúceho Úradu vlády Slovenskej republiky (ďalej len „vedúci úradu vlády“) pre najmenej rozvinutý okres.

(2) Rada sa zriaďuje pre každý najmenej rozvinutý okres.

(3) Radu tvorí predseda, tajomník a  členovia zastupujúci významných sociálno-ekonomických partnerov, ktorých činnosť alebo pôsobnosť sa vzťahuje k územiu najmenej rozvinutého okresu. Významní sociálno-ekonomickí partneri sú najmä orgány štátnej správy, orgány územnej samosprávy, podnikatelia a mimovládne organizácie pôsobiace v oblasti regionálneho rozvoja na miestnej, regionálnej alebo celoštátnej úrovni. Predsedom rady je zástupca úradu vlády. Tajomníkom rady je prednosta okresného úradu najmenej rozvinutého okresu. Okrem predsedu a tajomníka rady musí byť počet členov zastupujúcich orgány štátnej správy a počet členov zastupujúcich ostatných sociálno-ekonomických partnerov rovnaký.

(4) Predsedu a tajomníka rady vymenúva a odvoláva vedúci úradu vlády. Členov rady zastupujúcich orgány štátnej správy vymenúva a odvoláva vedúci úradu vlády na základe návrhu príslušného ministra. Ostatných členov rady pre každý najmenej rozvinutý okres vymenúva a odvoláva vedúci úradu vlády na návrh predsedu. Nominácie ostatných členov rady predkladajú významní sociálno-ekonomickí partneri najmenej rozvinutého okresu predsedovi, pričom sa dbá o dosiahnutie územnej a vecnej reprezentatívnosti zloženia rady a zohľadnenie potrieb ekonomického a sociálneho rozvoja okresu.

(5) Funkčné obdobie člena rady je dva roky. Funkčné obdobie člena rady sa začína dňom jeho vymenovania vedúcim úradu vlády.

(6) Funkcia člena rady zaniká

a) uplynutím funkčného obdobia,

b) skončením výkonu štátnej služby na úrade vlády, ak ide o predsedu rady,

c) skončením výkonu funkcie prednostu, ak ide o tajomníka rady,

d) vzdaním sa členstva; členstvo zaniká dňom doručenia oznámenia o vzdaní sa členstva vedúcemu úradu vlády, ak v oznámení nie je uvedený neskorší deň vzdania sa členstva,

e) odvolaním vedúcim úradu vlády,

f) úmrtím alebo vyhlásením za mŕtveho.

(7) Vedúci úradu vlády odvolá člena rady, ak porušil zákaz podľa § 8a ods. 3.

(8) Úrad vlády je oprávnený spracúvať osobné údaje členov rady podľa osobitného predpisu3a) na účel evidencie údajov v súvislosti s členstvom v rade v rozsahu akademický titul, vedecko-pedagogický titul, umelecko-pedagogický titul, vedecká hodnosť, meno a priezvisko, funkcia, zamestnávateľ, členstvo v rade, nominujúci subjekt, telefónne číslo a adresa elektronickej pošty. Úrad vlády na svojom webovom sídle zverejňuje zoznam členov rady na účel informovanosti verejnosti v rozsahu akademický titul, vedecko-pedagogický titul, umelecko-pedagogický titul, vedecká hodnosť, meno a priezvisko, funkcia, členstvo v rade, nominujúci subjekt a adresa elektronickej pošty.

(9) Rada

a) pripomienkuje a posudzuje návrh akčného plánu počas jeho vypracovávania,

b) vypracováva odporúčania k návrhu akčného plánu,

c) vypracováva návrhy opatrení a stanoviská k návrhu akčného plánu,

d) vypracováva a schvaľuje plán prioritných aktivít a projektov na nasledujúci kalendárny rok, ktorý je podkladom pre realizáciu opatrení akčného plánu a vyhodnocovanie žiadostí o poskytnutie regionálneho príspevku (ďalej len „žiadosť“),

d) monitoruje a koordinuje realizáciu akčného plánu,

e) vypracováva stanoviská k spôsobu plnenia a rozsahu plnenia akčného plánu,

f) podáva návrh hodnotenia plnenia akčného plánu,

g) vyhodnocuje žiadosť a prijíma stanoviská k žiadosti.

(10) Zloženie rady, spôsob rokovania rady a ďalšie podrobnosti o činnosti rady upraví jej štatút, ktorý schvaľuje vedúci úradu vlády.“.

Poznámka pod čiarou k odkazu 3a znie:

„3a)§ 10 zákona č. 122/2013 Z. z. o ochrane osobných údajov a o zmene a doplnení niektorých zákonov v znení zákona č. 84/2014 Z. z.“.

1. § 8 vrátane nadpisu znie:

„§ 8

Regionálny príspevok

(1) Regionálny príspevok je finančný príspevok poskytovaný z rozpočtovej kapitoly úradu vlády v súlade s akčným plánom.

(2) Pri poskytovaní regionálneho príspevku sa uplatňujú princípy transparentnosti, hospodárnosti, efektívnosti, účinnosti a účelnosti a zákaz konfliktu záujmov.

(3) Regionálny príspevok možno poskytnúť žiadateľovi o poskytnutie regionálneho príspevku (ďalej len „žiadateľ“), ak

a) má vysporiadané finančné vzťahy so štátnym rozpočtom,

b) nie je voči nemu vedené konkurzné konanie, nie je v konkurze, v reštrukturalizácii a nebol proti nemu zamietnutý návrh na vyhlásenie konkurzu pre nedostatok majetku,

c) nie je voči nemu vedená exekúcia alebo výkon rozhodnutia,

d) neporušil v predchádzajúcich troch rokoch zákaz nelegálneho zamestnávania,3b)

e) nemá evidované nedoplatky poistného na zdravotné poistenie, sociálne poistenie alebo na povinných príspevkoch na starobné dôchodkové sporenie,

f) nemá právoplatne uložený trest zákazu prijímať dotácie alebo subvencie,

g) nemá právoplatne uložený trest zákazu prijímať pomoc a podporu poskytovanú z fondov Európskej únie a

h) je zapísaný v registri partnerov verejného sektora,3c) ak ide o žiadateľa, ktorý má povinnosť zapisovať sa do registra partnerov verejného sektora.

(4) V prípade, ak bude poskytnutie regionálneho príspevku predstavovať štátnu alebo minimálnu pomoc, prijímateľ podpory musí zároveň splniť podmienky v súlade s pravidlami Európskej únie pre štátnu pomoc.“.

Poznámky pod čiarkou k odkazom 3b a 3c znejú:

„3b) Zákon č. 82/2005 o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov.“

„3c) [Zákon č. 315/2016 Z. z.](https://www.slov-lex.sk/pravne-predpisy/SK/ZZ/2016/315/#paragraf-18) o registri partnerov verejného sektora a o zmene a doplnení niektorých zákonov v znení zákona č. 38/2017 Z. z.“.

5. Za § 8 sa vkladajú § 8a a 8b, ktoré vrátane nadpisov znejú:

„§ 8a

Spôsob poskytovania regionálneho príspevku

1. Regionálny príspevok sa poskytuje na základe písomnej žiadosti. Žiadosť spolu s prílohami predkladá žiadateľ písomne.
2. Úrad vlády vykonáva administratívnu kontrolu žiadosti a poskytuje žiadateľovi technickú podporu podľa § 7. Úrad vlády následne žiadosť predloží rade.
3. Rada posudzuje súlad žiadosti s akčným plánom a prijíma stanoviská k žiadosti, ktoré sú odporúčaním pre vedúceho úradu vlády pre poskytnutie regionálneho príspevku. Rada je pri vyhodnocovaní žiadostí nezávislá a nestranná. Pri vyhodnocovaní žiadosti člen rady
4. nesmie byť žiadateľom a nemôže byť zaujatý vo vzťahu k žiadateľovi,
5. člen rady ani jemu blízka osoba3d) nesmie byť štatutárnym orgánom alebo členom štatutárneho orgánu žiadateľa, ani spoločníkom právnickej osoby, ktorá je žiadateľom,
6. členom rady nesmie byť ani osoba, ktorá je zamestnancom žiadateľa alebo zamestnancom záujmového združenia právnických osôb, ktorého je žiadateľ členom.

1. Ak došlo k porušeniu ustanovenia odseku 3 písm. a) až c), úrad vlády s ohľadom na závažnosť porušenia môže
2. uznať výdavky schváleného regionálneho príspevku z časti alebo úplne za neoprávnené,
3. neuzavrieť zmluvu o poskytnutí regionálneho príspevku alebo zmluvu o poskytnutí regionálneho príspevku vypovedať,
4. postúpiť vec na konanie podľa osobitného predpisu.3e)
5. Poskytnutie regionálneho príspevku schvaľuje vedúci úradu vlády na základe stanoviska rady. Schválením regionálneho príspevku sa rozumie uzavretie zmluvy o poskytnutí regionálneho príspevku.
6. Zmluva o poskytnutí regionálneho príspevku obsahuje najmä

a) označenie zmluvných strán,

b) podmienky poskytnutia regionálneho príspevku,

c) účel regionálneho príspevku,

d) výšku regionálneho príspevku a podmienky jeho čerpania,

e) dôvody, pre ktoré je prijímateľ podpory povinný regionálny príspevok vrátiť.

1. Vzor žiadosti, prílohy k žiadosti, formulár štruktúrovaného rozpočtu, vzor zmluvy o poskytnutí regionálneho príspevku úrad vlády zverejňuje na svojom webovom sídle.
2. Na poskytnutie regionálneho príspevku nie je právny nárok.

§ 8b

Kontrola

1. Úrad vlády vykonáva finančnú kontrolu použitia regionálneho príspevku a hospodárenia s ním a kontrolu dodržania podmienok zmluvy o poskytnutí regionálneho príspevku.
2. Ak prijímateľ regionálneho príspevku porušil finančnú disciplínu, úrad vlády postupuje podľa osobitného predpisu3f).
3. Pôsobnosť orgánov kontroly upravená osobitnými predpismi3g) nie je týmto zákonom dotknutá.“.

Poznámky pod čiarou k odkazu 3d až 3g znejú:

„3d) § 116 Občianskeho zákonníka v znení neskorších predpisov.“

„3e) Napríklad Trestný poriadok v znení neskorších predpisov, zákon Slovenskej národnej rady č. 372/1990 Zb. o priestupkoch v znení neskorších predpisov.“

„3f) § 31 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.“

„3g) § 14 ods. 2 zákona č. 358/2015 Z. z. o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov (zákon o štátnej pomoci).“

1. Poznámka pod čiarou k odkazu 5 znie:

„5) Napríklad zákon č. 358/2015 Z. z., nariadenie Komisie (EÚ) c. 1407/2013 z 18. decembra 2013 o uplatňovaní článkov 107 a 108 Zmluvy o fungovaní Európskej únie na pomoc de minimis, nariadenie Komisie (EÚ) č. 651/2014 zo 17. júna 2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 zmluvy v znení nariadenia Komisie (EÚ) 2017/1084 zo 14. júna 2017 (Ú. v. EÚ L 156, 20.6.2017).“.

1. Za § 10 sa vkladá § 10a, ktorý vrátane nadpisu znie:

„§ 10a

Prechodné ustanovenia k úpravám účinným od 1. januára 2018

(1) Ústredie zapíše do 15. januára 2018 do zoznamu najmenej rozvinutých okresov okres, v ktorom miera evidovanej nezamestnanosti vypočítaná z disponibilného počtu uchádzačov o zamestnanie, ktorú ústredie vykazuje, bola za aspoň deväť kalendárnych štvrťrokov od 1. októbra 2014 do 30. septembra 2017 vyššia ako 1,4-násobok priemernej miery evidovanej nezamestnanosti v Slovenskej republike za rovnaké obdobie.

(2) Funkcia člena rady, ktorá vznikla podľa tohto zákona v znení účinnom do 31. decembra 2017 zaniká najneskôr 31. marca 2018.“.

**Čl. II**

Tento zákon nadobúda účinnosť 1. januára 2018.